ananddey/assamese-wiki-corpus huggingface dataset:
বন্দিশ

বন্দিশ, চিজ বা গত হৈছে হিন্দুস্তানী শাস্ত্ৰীয় সংগীত বা বাদ্যসংগীতৰ এক নিৰ্দিষ্ট, সুৰীয়া ৰচনা। ই এক নিৰ্দিষ্ট ৰাগত নিৰ্ধাৰিত, তবলা বা পখাৱজৰ তালবদ্ধ সংগতত, স্থিৰ দ্ৰোনৰ সৈতে, আৰু সাৰংগী, বেহেলা বা হাৰমনিয়ামৰ সুৰীয়া সংগতত পৰিবেশিত হয়। এটা ৰচনাৰ অংশবোৰ ব্যৱস্থিত কৰাৰ বিভিন্ন উপায় আছে। বন্দিশে সংগীতত সাহিত্যিক উপাদান প্ৰদান কৰে, মান গাঁথনিবদ্ধ গায়নৰ বাবে। অতীতত বহু ঘৰানাই তেওঁলোকৰ বন্দিশবোৰক পৰিয়ালৰ বাহিৰত যোৱাত বাধা দিছিল অসংগত কণ্ঠ পৰিৱেশনৰ জৰিয়তে। কণ্ঠসংগীতৰ ক্ষেত্ৰত, ইয়াক প্ৰায়ে চিজ বুলি জনা যায়।

অংশসমূহ

স্থায়ী বা অস্থায়ী: এক নিৰ্দিষ্ট, সুৰীয়া ৰচনাৰ প্ৰাৰম্ভিক, ৰন্দো বাক্য বা শাৰী।

অন্তৰা: এক নিৰ্দিষ্ট, সুৰীয়া ৰচনাৰ দ্বিতীয় মূল বাক্য বা শাৰী।

সঞ্চাৰী: এক নিৰ্দিষ্ট, সুৰীয়া ৰচনাৰ তৃতীয় মূল বাক্য বা শাৰী, যি ধ্ৰুপদ বন্দিশত অধিক সাধাৰণভাৱে দেখা যায়।

আভোগ: এক নিৰ্দিষ্ট, সুৰীয়া ৰচনাৰ চতুৰ্থ আৰু সমাপনী মূল বাক্য বা শাৰী, যি ধ্ৰুপদ বন্দিশত অধিক সাধাৰণভাৱে দেখা যায়।

গতি

গতিৰ ক্ষেত্ৰত বন্দিশৰ তিনিটা প্ৰকাৰ আছে:

বিলম্বিত বন্দিশ: এক মন্থৰ আৰু স্থিৰ সুৰীয়া ৰচনা, সাধাৰণতে লাৰ্গোৰ পৰা আদাজিও গতিত।

মধ্যলয় বন্দিশ: এক মধ্যম গতিৰ সুৰীয়া ৰচনা, সাধাৰণতে আন্দান্তেৰ পৰা এলেগ্ৰেট্টো গতিত নিৰ্ধাৰিত।

দ্ৰুত বন্দিশ: এক দ্ৰুত গতিৰ সুৰীয়া ৰচনা, সাধাৰণতে এলেগ্ৰেট্টো গতি আৰু তাৰ পিছৰ গতিত নিৰ্ধাৰিত।

নিৰ্বাচিত বন্দিশ ৰচনাসমূহ

বন্দিশ
ভাষা
ৰাগ
লয়
তাল
ৰচয়িতা
গায়ক
মন্তব্য
প্ৰকাশক / লেবেল
সূত্ৰ
গিৰিধৰ গোপাল শ্যাম
হিন্দী
ভীমসেন
বিলম্বিত &মধ্যলয় বন্দিশ
ৰূপক
মহেশ মহাদেৱ
জয়তীৰ্থ মেভুণ্ডি
ভগৱান বেংকটেশ্বৰৰ ওপৰত বন্দিশ
PM Audios & Entertainments

হে হামাৰে ৰাজেন্দ্ৰ
মন মোহ্যো
হিন্দী
ধনশ্ৰী
বিলম্বিত বন্দিশ
ত্ৰিতাল
বিলায়ত হোছেইন খান
বিলায়ত হোছেইন খান

আজ মোৰে মন লাগো
হিন্দী
গুজৰী তোড়ী
মধ্যলয় বন্দিশ
তিন

ভীমসেন যোশী

Venus Worldwide Entertainment Pvt.Ltd.

বেগুন গুন গাৱে
হিন্দী
গুজৰী তোড়ী
দ্ৰুত বন্দিশ:
তিন

ভীমসেন যোশী

Venus Worldwide Entertainment Pvt.Ltd.

মন কে মন্দিৰ আয়ো ৰে
হিন্দী
ভীমসেন
দ্ৰুত বন্দিশ
তিন
মহেশ মহাদেৱ
জয়তীৰ্থ মেভুণ্ডি
ভগৱান বেংকটেশ্বৰৰ ওপৰত বন্দিশ
PM Audios & Entertainments

আৰু চাওক

তথ্যসূত্ৰ

ভাৰতীয় সংগীত শৈলী
হিন্দুস্তানী সংগীত শৈলী
সংগীত ৰূপ
হিন্দুস্তানী সংগীত পৰিভাষা
দৈত্যাৰি ঠাকুৰ

দৈত্যাৰি ঠাকুৰ শংকৰোত্তৰ যুগৰ এগৰাকী উল্লেখযোগ্য চৰিতকাৰ আৰু নাট্যকাৰ। তেওঁ শ্ৰীমন্ত শংকৰদেৱ আৰু মাধৱদেৱ ৰ জীৱনভিত্তিক চৰিতপুথি লিখাৰ লগতে একাধিক নাট ৰচনা কৰি অসমীয়া সাহিত্যৰ ভঁৰাল চহকী কৰি থৈ গৈছে। তেওঁ দৈত্যাৰি ঠাকুৰ মাধৱদেৱৰ ভাগিনীয়েক ৰামচৰণ ঠাকুৰৰ পুত্ৰ।

বংশ পৰিচয়

দৈত্যাৰি ঠাকুৰ মাধৱদেৱৰ ভাগিন ৰামচৰণ ঠাকুৰৰ পুত্ৰ৷ ৰামচৰণৰ তিনি পুত্ৰ দৈত্যাৰি, ত্ৰিপুৰাৰি আৰু নৰহৰি৷ দৈত্যাৰি ঠাকুৰৰ দুগৰাকী পত্নী আছিল৷ প্ৰথমাৱস্থাত বৰপেটা সত্ৰৰ প্ৰথম সত্ৰীয়া মথুৰাদাস বুঢ়া আতাই তেওঁক সুন্দৰীদিয়া সত্ৰৰ মেধি পাতিছিল৷ পিছত পিতৃ ৰামচৰণৰ নিৰ্দেশত কাষৰীয়া ঠাই বামুণালৈ গৈ সত্ৰ পাতে৷ এইখনেই তেওঁ স্থাপন কৰা প্ৰথম সত্ৰ৷ ইয়াৰ পাছত তেওঁ জামলাই, মালচা, খেকাপাৰা, লুকী আদিত সত্ৰ পাতে৷ জীৱনৰ শেষ কালছোৱা তেওঁ কোচবেহাৰৰ মধুপুৰত বাস কৰিছিল৷

দৈত্যাৰি ঠাকুৰৰ বংশলতা এনে ধৰণৰ:-

চক্ৰপাণিহৰিসৰস্বতীহৰিপালৰামপালজয়পালকৃষ্ণপালকৃপাল গয়াপাল বা ৰামদাসৰামচৰণ ঠাকুৰদৈত্যাৰি, ত্ৰিপুৰাৰি, নৰহৰি৷
গয়াপালৰ পত্নী উৰ্বশী মাধৱদেৱৰ ভনীয়েক আছিল৷

সাহিত্য কৰ্ম

দৈত্যাৰি ঠাকুৰে শ্ৰীমন্ত শংকৰদেৱ আৰু মাধৱদেৱৰ জীৱনক কেন্দ্ৰ কৰি “মহাপুৰুষ শ্ৰীশঙ্কৰদেৱ আৰু শ্ৰীমাধৱদেৱ চৰিত্ৰ’’ নামে এখনি চৰিত পুথি ৰচনা কৰে। এই পুথিখন তেওঁ বেহাৰৰ মধুপুৰ থাকোঁতে লিখিছিল৷ পুথিখন ৰচনা কৰোঁতে তেওঁ পিতৃ ৰামচৰণ ঠাকুৰ আৰু মধুপুৰ সত্ৰৰ প্ৰথমজন সত্ৰীয়া বুঢ়ীৰ পো গোবোন্দ আতৈৰ পৰা সহায় পাইছিল৷ পিছত এই পুথিখন হৰিবিলাস আগৰৱালাই ১৯০০ চনত ছপা কৰি প্ৰকাশ কৰে৷ সত্যেন্দ্ৰনাথ শৰ্মাই অসমীয়া সাহিত্যৰ সমীক্ষাত্মক ইতিবৃত্ত গ্ৰন্থত উল্লেখ কৰিছে যে "দৈত্যাৰি ঠাকুৰৰ চৰিত বহু পৰিমাণে নিৰ্ভৰযোগ্য, অতিপ্ৰাকৃত ঘটনাও বৰ বিশেষ নাই।"

ঠাকুৰ ৰচিত নাট দুখন হ'ল- নৃসিংহ যাত্ৰা আৰু স্যমন্ত হৰণ। এই নাট দুখনৰ কলাকৌশলত বৰ বিশেষ গুৰুত্ব দেখিবলৈ পোৱা নাযায় যদিও গীতবোৰ যথেষ্ট আকৰ্ষণীয়।

তথ্যসূত্ৰ

শ্ৰেণী:সংক্ষিপ্ত জীৱনী
অঞ্জলি

অঞ্জলি (Anjali, জন্ম: ১৬ জুন ১৯৮৬) এগৰাকী ভাৰতীয় অভিনেত্ৰী যিয়ে মূলতঃ তামিল আৰু তেলেগু ছবিত অভিনয় কৰে। অঞ্জলিক তামিল চলচ্চিত্ৰৰ অন্যতম উন্নত অভিনেত্ৰী হিচাপে স্বীকৃতি দিয়া হৈছে। তেওঁ নিজৰ "পাৰফৰ্মেন্স-অৰিয়েণ্টেড ভূমিকা"ৰ বাবে পৰিচিত। তেওঁ তিনিটা ফিল্মফেয়াৰ বঁটা দক্ষিণ আৰু দুটা নন্দী বঁটাকে ধৰি কেইবাটাও প্ৰশংসা লাভ কৰিছে।

মডেলিঙত কিছু সময় কটোৱাৰ পিছত তেওঁক দুখন তেলেগু প্ৰযোজনাৰ মুখ্য চৰিত্ৰত অভিনয় কৰোৱা হয়; তেওঁ থ্ৰিলাৰ চলচ্চিত্ৰ ফটো (২০০৬)ত অভিষেক ঘটায়। কট্টাদু তামিল (২০০৭) নামৰ তেওঁৰ সফল চলচ্চিত্ৰখনো এখন থ্ৰিলাৰ চলচ্চিত্ৰ আছিল। তেওঁ অংগাদি থেৰু (২০১০) আৰু এংগেয়ুম এপ'থাম (২০১১)ত কৰা অভিনয়ৰ বাবে একেৰাহে দুবাৰ তামিল ভাষাত শ্ৰেষ্ঠ অভিনেত্ৰীৰ বাবে ফিল্মফেয়াৰ বঁটা লাভ কৰিছে। আৰু প্ৰথমখনৰ বাবে তামিল নাডু ৰাজ্যিক চলচ্চিত্ৰ বঁটাও লাভ কৰিছে। তেওঁ ২০১৩-২০১৪ চনত তেলুগু চলচ্চিত্ৰত সীথাম্মা বকিলো ছিৰিমাল্লে চেট্টু, বালুপু, মচালা, গীতাঞ্জলি আৰু ডিকেটৰ। তেওঁ হৰৰ-কমেডী গীতাঞ্জলিত কৰা অভিনয়ৰ বাবে শ্ৰেষ্ঠ অভিনেত্ৰী শিতানত নন্দী বঁটা লাভ কৰিছে। (২০১৪)।

প্ৰাথমিক জীৱন

১৯৮৬ চনৰ ১৬ জুনত ভাৰতৰ ৰাজোলে, পূব গোদাবৰী জিলা, অন্ধ্ৰ প্ৰদেশৰ এটা তেলেগু পৰিয়ালত অঞ্জলিৰ জন্ম হৈছিল। তেওঁৰ দুজন ভাই আৰু এজনী ভনী আছে। তেওঁ ৰাজোলত স্কুলীয়া শিক্ষা সমাপ্ত কৰি পিছলৈ চেন্নাইলৈ গুচি যায় আৰু তাতেই গণিতত ডিগ্ৰী লাভ কৰি পঢ়া-শুনা অব্যাহত ৰাখে। অঞ্জলিয়ে মন্তব্য কৰে যে, তেওঁৰ পিতৃ-মাতৃৰ অভিনেতা হোৱাৰ আকাংক্ষা আছিল আৰু তেওঁলোকে তেওঁৰ জৰিয়তে "নিজৰ সপোন বাস্তৱায়িত কৰিছিল"।

মিডিয়াত প্ৰতিচ্ছবি

আংগাদি থেৰুত কাণীৰ চৰিত্ৰত অনঞ্জলীৰ অভিনয়ক তামিল চিনেমাৰ আটাইতকৈ স্মৰণীয় নাৰী চৰিত্ৰসমূহৰ ভিতৰত অন্যতম বুলি গণ্য কৰা হয়। ২০১০ আৰু ২০১১ চনত, Rediff.com-এ আংগাদি থেৰু আৰু এনগেইয়ুম এপোথুমত কৰা অভিনয়ৰ বাবে ক্ৰমান্বয়ে অঞ্জলীক ইয়াৰ "শ্ৰেষ্ঠ তামিল অভিনেত্ৰীসকল"ৰ তালিকাত স্থান দিছিল।

বাহ্যিক সংযোগ

তথ্যসূত্ৰ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
আভাটিয়া

আভাটিয়া (ইংৰাজী: Avatea) হৈছে কুক দ্বীপপুঞ্জৰ পৌৰাণিক কাহিনীত বৰ্ণিত এক কিংবদন্তিমূলক সত্তা। কুক দ্বীপপুঞ্জৰ পৌৰাণিক কাহিনীমতে আভাটিয়া আছিল এজন চন্দ্ৰ দেৱতা আৰু মাংগাইৰ উৎপত্তি শ্ৰুতিকথামতে দেৱতা আৰু মানুহৰ পিতৃ। আভাটিয়াক কেতিয়াবা ভাটিয়া বুলিও উল্লেখ কৰা হয়। আভাটিয়াৰ আক্ষৰিক অৰ্থ হৈছে 'দুপৰীয়া' বা 'পোহৰ'। তেওঁৰ চকু দুটাক ক্ৰমে সূৰ্য্য আৰু চন্দ্ৰ বুলি ভবা হৈছিল; তেওঁক পোহৰৰ দেৱতা বুলিও জনা গৈছিল।

পৌৰাণিক কাহিনী

কুক দ্বীপপুঞ্জৰ শ্ৰুতিকথা মতে বিশ্বব্ৰহ্মাণ্ডক এটা বিশাল নাৰিকলৰ খোলাৰ দৰে বুলি ধাৰণা কৰা হৈছিল, এই কাল্পনিক খোলাটোৰ ভিতৰৰ অংশটো আভাইকি, তলৰ জগত আৰু খোলাৰ বাহিৰৰ ফালটো মৰ্ত্যলোকৰ ওপৰৰ জগত হিচাপে কল্পনা কৰা হৈছিল। বিভিন্ন গভীৰতাত বিভিন্ন স্তৰ থাকে, যিবোৰে ইটোৱে সিটোৰ লগত সংযোগ হৈ কৰে। এই নাৰিকলৰ খোলাটোৰ একেবাৰে তলৰ এটা বিন্দুলৈকে ক্ষীণ হৈ যোৱা এটা ডাঠ কাণ্ড থাকে, যিয়ে সকলো বস্তুৰ আৰম্ভণিক প্ৰতিনিধিত্ব কৰে। ইয়াৰে আভাইকি নামৰ আটাইতকৈ তলৰ অংশত, য’ত খোলাটোৰ কাষবোৰ প্ৰায় লগ হয়, তাত মঙহ আৰু তেজৰ অধিপতি এগৰাকী দেৱী বাস কৰে। সেই দেৱীৰ নাম হৈছে “ভাৰিমা টে টাকেৰে” (Varima te takere)। তেওঁৰ শৰীৰৰ পৰা ছটা সন্তানৰ সৃষ্টি কৰিছিল। তেওঁৰ শৰীৰৰ সোঁফালৰ পৰা তিনিটা আৰু বাওঁফালৰ পৰা তিনিটা সন্তান গছৰ পৰা ফল চিঙাৰ দৰে চিঙি পৰিছিল। ইয়াৰে প্ৰথমজন আছিল আভাটিয়া, পৃথিৱীৰ প্ৰথম মানুহ, যাক চন্দ্ৰ দেৱতা হিচাপে ধৰা হৈছিল। ডাঙৰ হৈ অহাৰ লগে লগে তেওঁ উলম্বভাৱে এটা সংকৰ সত্তাত বিভক্ত হৈ পৰিল; তেওঁৰ শৰীৰৰ সোঁফালৰ অৰ্ধাংশৰ পৰা মানুহ আৰু বাওঁফালৰ অৰ্ধাংশৰ মাছৰ সৃষ্টি হয়।

কিছুমান পৰম্পৰাগত গীতত দেৱতা সকলক "ভাটিয়াৰ সন্তান" বুলি কোৱা হয়। ৰাৰোটংগাত একেটা চুটি বাক্যাংশ ব্যৱহাৰ কৰা হৈছে: আইটুটাকি আৰু আটিউত সম্পূৰ্ণ ৰূপ "আভাটিয়া" ব্যৱহাৰ কৰা হয়, যেনে- “কিয়া কাকা টে মাটা অ আভাটিয়া নুই” (kia kakā te mata o Avatea Nui) অৰ্থাৎ এতিয়াও আভাইকি বা পাতালৰ আন্ধাৰ আৰু অন্ধকাৰৰ বিপৰীতে “যেতিয়া মহান আভাটিয়াৰ চকু খোলা থাকে” অৰ্থাৎ “যেতিয়া সূৰ্য্য সম্পূৰ্ণ উজ্বল হৈ থাকে”।

মাংগাইয়ান শ্ৰুতিকথাত ভাটিয়াৰ সপোনত এগৰাকী ধুনীয়া মহিলাই তেওঁৰ ওচৰলৈ আহে, আৰু তেওঁ নিশ্চিত যে মহিলা গৰাকী পাতালৰ পৰা তেওঁৰ কাষলৈ আহিছিল, কিন্তু যেতিয়া তেওঁ সাৰ পায় তেতিয়া তেওঁ সুন্দৰীজনীক কেতিয়াও বিচাৰি নাপায়। তেওঁ সাঁচি থোৱা কটা নাৰিকলৰ টুকুৰাবোৰ ইফালে সিফালে ছঁতিয়াই দিয়ে, আৰু, শেষত, তেওঁ দেখা পায় যে সুস্বাদু খাদ্যৰ বাবে সুন্দৰ হাত এখন আগবাঢ়ি আহিছে। ভাটিয়াই সুন্দৰীক ধৰি পেলায় আৰু জানিব পাৰে যে সুন্দৰীৰ নাম পাপা (Papa)। ভাটিয়াই পাপাক বিয়া কৰায়। তেওঁলোকৰ যমজ পুত্ৰ টাংগাৰোয়া (Tangaroa) আৰু ৰংগোৰ (Rongo) জন্ম হয়। ৰংগোৰ পত্নীৰ পৰা টাভাকে (Tavake) নামৰ এগৰাকী কন্যাৰ জন্ম হয়। টাভাকেই ৰংগী (Rangi), মকোইৰো (Mokoiro) আৰু আকাটাউইৰাক (Akatauira) জন্ম দিয়ে। ৰংগীয়ে পাতালৰ পৰা মংগাইয়াক (Mangaia) ওপৰলৈ টানি আনে, আৰু দ্বীপটোৰ প্ৰথম ৰজা হিচাপে পৰিচিত হয়। তেওঁৰ পত্নীৰ নাম টে-পো-টাটাংগো (Te-po-tatango)।

তথ্য সংগ্ৰহ

শ্ৰেণী:কুক দ্বীপপুঞ্জৰ শ্ৰুতিকথা
দ্য ছিক্ৰেট (গ্ৰন্থ)

দ্য ছিক্ৰেট ( ইংৰাজী: The Secret )শীৰ্ষক গ্ৰন্থখন পূৰ্বে নিৰ্মিত একে নামৰ চলচ্চিত্ৰৰ আধাৰত ২০০৬ চনত লিখা ৰ’ণ্ডা বায়নৰ আত্মসহায়ক গ্ৰন্থ । ইয়াৰ ভিত্তি হৈছে আকৰ্ষণৰ ছদ্মবৈজ্ঞানিক নিয়ম। যিয়ে দাবী কৰে যে কেৱল চিন্তাই মানুহৰ জীৱনৰ ভিতৰৰ বস্তুনিষ্ঠ পৰিস্থিতিত প্ৰভাৱ পেলাব পাৰে। গ্ৰন্থখনত শক্তিক ইয়াৰ ফলপ্ৰসূতাৰ নিশ্চয়তা হিচাপে অভিযোগ কৰা হৈছে। বিশ্বজুৰি ৩ কোটি কপি বিক্ৰী হোৱা এই গ্ৰন্থখনৰ ৫০ টা ভাষালৈ অনুবাদ কৰা হৈছে। কিতাপখনত কৰা বৈজ্ঞানিক দাবী সমূহ একাধিক সমালোচকে নাকচ কৰিছে। যিয়ে যুক্তি আগবঢ়ায় যে কিতাপখনৰ কোনো মনোবিজ্ঞানিক ভেটি ওপৰত।

পৃষ্ঠভূমি

২০০৬ চনৰ মাৰ্চ মাহত দ্য ছিক্ৰেট ছবি হিচাপে মুক্তি পায় আৰু পিছলৈ একে বছৰতে কিতাপ হিচাপে মুক্তি পায়। ৱালেছ ৱাটলছৰ ১৯১০ চনৰ গ্ৰন্থ দ্য চাইন্স অৱ গেটিং ৰিচৰ দ্বাৰা প্ৰভাৱিত হৈছে। যিখন বায়নে ২০০৪ চনত ব্যক্তিগত আঘাতৰ সময়ত বায়নে কন্যাৰ পৰা লাভ কৰিছিল। ছবিখন বা কিতাপখনত দেখুওৱা হোৱা নাই। কিন্তু ছবিখনৰ বাবে ৫২টা সাক্ষাৎকাৰৰ ভিতৰত ৩৬টা সাক্ষাৎকাৰৰ ব্যৱস্থা কৰা হৈছে। যাৰ বহুতৰে উল্লেখ আছে কিতাপখন।

ৰূপৰেখা

বায়নে মূলতঃ মেডাম ব্লাভাটস্কি আৰু নৰ্মান ভিনচেণ্ট পিলৰ দৰে ব্যক্তিয়ে জনপ্ৰিয় কৰা এটা ধাৰণা পুনৰ প্ৰৱৰ্তন কৰে। যি কিছুমান কথাৰ বিষয়ে চিন্তা কৰিলে সেইবোৰ মানুহৰ জীৱনত দেখা দিব। বায়নে এইখিনি লাভ কৰা বুলি অভিযোগ উত্থাপন কৰা ঐতিহাসিক ব্যক্তিসকলৰ উদাহৰণ দাঙি ধৰিছে। বায়নে তিনিটা পদক্ষেপৰ প্ৰক্ৰিয়াৰ উল্লেখ কৰিছে। বাইবেলৰ মথি ২১:২২ পদৰ এটা উদ্ধৃতিৰ ওপৰত ভিত্তি কৰি কৰা হৈছে "আপুনি বিশ্বাসেৰে প্ৰাৰ্থনাত যি বিচাৰে সেইটোয়ে লাভ কৰিব। বায়নে কৃতজ্ঞতাৰ গুৰুত্ব আৰু তাৰ পিছৰ অধ্যায়সমূহত নিজৰ সমৃদ্ধি কেনেকৈ উন্নত কৰিব পাৰি তাৰ বিষয়ে বৰ্ণনা কৰা হৈছে। সম্পৰ্ক আৰু স্বাস্থ্য বিশ্বব্ৰহ্মাণ্ডৰ বিষয়ে অধিক সাধাৰণ চিন্তাৰ সৈতে।

তথ্য উৎস

লিখি থকা হৈছে

শ্ৰেণী:ইংৰাজী গ্ৰন্থ
শ্ৰেণী:অ-কাহিনীমূলক গ্ৰন্থ
চিন্তা-বৈচিত্ৰ্য (গ্ৰন্থ)

চিন্তা-বৈচিত্ৰ্য ইন্দ্ৰজিৎ কুমাৰ বৰুৱাৰ এখন প্ৰবন্ধ সংকলন৷ ২০১৩ চনৰ ডিচেম্বৰ মাহত প্ৰথম প্ৰকাশিত এই প্ৰবন্ধ সংকলনখনৰ দ্বিতীয় সংস্কৰণ প্ৰকাশ হয় ২০১৯ চনৰ মে' মাহত৷ দ্বিতীয় সংস্কৰণৰ প্ৰকাশক সব্যসাচী প্ৰকাশ, জেইল ৰ'ড, যোৰহাট-১, অসম৷

উক্তি‍

"ঐতিহাসিক দৃষ্টিভংগীৰে এইটো মসৃণভাৱে প্ৰতিফলিত হৈছে যে এটা নিৰ্দিষ্ট ভৌগোলিক পৰিমণ্ডলৰ বিভিন্ন জনগোষ্ঠীৰ যথাৰ্থ সংহতিসিদ্ধ‍ি আৰু উত্তৰণপ্ৰাপ্তিৰ পৰিকাঠামোতেই এটা সন্তুলিত জাতিসত্তাৰ উন্মেষ হয়৷"
"এইটো দোহাৰিবৰ প্ৰয়োজন নাই যে সাম্প্ৰতিক প্ৰেক্ষাপটত সংৰক্ষণ ব্যৱস্থা হ'ল এক জটিল সামাজিক ব্যাধি আৰু বহুচৰ্চিত বিশৃংখল যুৱ মানসিকতাৰ অন্যতম বাহক৷ যিহেতু মেধা তথা দক্ষতাৰ ধাৰণাবোৰ প্ৰচলিত সংৰক্ষণ ব্যৱস্থাত অপ্ৰাসংগিক, সেয়েহে এই ব্যৱস্থাই সংৰক্ষণৰ আওতাৰ বাহিৰৰ বিশেষকৈ সাধাৰণ জাতিৰ আৰ্থিকভাৱে দুৰ্বল অথচ মেধাৱী আৰু অৰ্হতাসম্পন্ন যুৱ প্ৰজন্মৰ মাজত প্ৰচণ্ড ক্ষ‍োভৰ উদগীৰণ ঘটাইছে৷"
"সাম্প্ৰতিক কালতো সামাজিক, ৰাজনৈতিক, নৃতাত্ত্বিক আৰু সাংস্কৃতিক বিষয়বস্তুৰ উপাদান আমাৰ ৰাজ্যখনৰ চৌপাশে সিঁচৰতি হৈ আছে৷ তৎসত্ত্বেও এচাম নাট্যকাৰৰ আমদানিকৃত মচলাৰ প্ৰতি সীমাহীন হাবিয়াহৰ যুক্তিযুক্ততা ক'ত?"
"অধিক সংখ্যক মাক-দেউতাক বা অভিভাৱকৰ আকলুৱা স্নেহৰ প্ৰাবল্যত হাজাৰ হাজাৰ ল'ৰা-ছোৱালীৰ কৰ্মস্পৃহা আৰু কৰ্মপ্ৰেৰণাৰ অপমৃত্যু ঘটিছে আৰু তেওঁলোকৰ স্বাৱলম্বিতাৰ স্বাভাৱিক প্ৰক্ৰিয়াটো বাধাপ্ৰাপ্ত হৈছে৷"
"এইটো অনস্বীকাৰ্য যে মূলতঃ একোটা জাতি অথবা একোখন দেশৰ নি‍ৰ্ণায়ক শক্তি হ'ল সেই জাতি বা সেই দেশখনৰ যুৱ-ছাত্ৰৰ বিস্তৃত সমাজখন৷"
"শি‍ক্ষাৰ প্ৰসংগ অৱতাৰণা হ'লেই নিশ্চিতভাৱে ক'ব পাৰি যে বিহংগম দৃষ্টিত জ্ঞান আহৰণেই শি‍ক্ষাৰ মৌলিক উদ্দেশ্য হ'লেও ইয়াৰ প্ৰগাঢ় ধাৰণাত প্ৰমূল্যবোধৰ বীজ অৱধাৰিতভাৱে প্ৰোথিত হৈ আছে‍৷"
"১৯৪৬ চনত গড়মূৰ সত্ৰৰ তদানীন্তন অধিকাৰ প্ৰয়াত শ্ৰীশ্ৰীপীতাম্বৰ দেৱ গোস্বামীয়ে সংস্কাৰসিদ্ধ ধ্যান-ধাৰণাৰে ৰাসক অধিক জনমুখী কৰাৰ স্বাৰ্থত ইয়াক সত্ৰ-নামঘৰৰ পৰা আঁজুৰি আনি ৰাজহুৱা মঞ্চত অৱস্থান কৰোৱায়৷ ৰাসোৎসৱৰ সুদীৰ্ঘ ইতিহাসত এইটো বাস্তৱিকতে এটা বিৰল সাংস্কৃতিক পৰি‍ঘটনা৷"

তথ্যসূত্ৰ

শ্ৰেণী:গ্ৰন্থ
শ্ৰেণী:অসমীয়া গ্ৰন্থ
শ্ৰেণী:অসমীয়া প্ৰবন্ধ সংকলন
চৰিত তোলা

চৰিত তোলা অসমৰ কোনো কোনো সত্ৰত প্ৰচলিত মহাপুৰুষীয়া নাম-ধৰ্মৰ এক আধ্যাত্মিক প্ৰথা৷ এই প্ৰথাত শংকৰদেৱ-মাধবদেৱ আৰু আন আন আতা-আতৈ-সন্ত-মহন্তসকলৰ জীৱনী কথাৰ মাজেৰে স্মৰণ কৰা হয়৷ “কোনো কোনো সম্প্ৰদায়ৰ মূল গুৰুৰ তিৰোধানৰ অন্তত সেই সম্প্ৰদায়ৰ নৱ-নিয়োজিত গুৰুৱে প্ৰাত্যহিক কৃত্য সম্পন্ন কৰাৰ অন্তত নিজ গুৰুৰ সোঁৱৰণত তেওঁৰ(গুৰুৰ) জীৱন-বৃত্ত অতিমানৱীয় সমল সম্পৃক্ত কৰি বৰ্ণনা কৰিছিল৷ এইদৰে বিভিন্ন ধৰ্মীয় গোষ্ঠীৰ মাজত নিজ নিজ গুৰুৰ সোঁৱৰণত চৰিত-বৰ্ণন পৰম্পৰাৰ নামেই চৰিত-তোলা৷’’ অসমৰ কোনো কোনো সত্ৰত “সত্ৰাধিকাৰৰ বাহা’’ত দুজনা গুৰু আৰু বদুলা আতাৰ চৰিত পাঠ কৰাৰ ব্যৱস্থা আছে৷ চৰিত তুলিবৰ বাবে বক্তা বুঢ়া ভকতজনে চৰিতৰ এটা অংশ মুখস্থ কৰি লয় আৰু প্ৰায় ১০-১৫ মিনিটমান সময় চৰিত তোলে৷ সুন্দৰীদিয়া সত্ৰত মাঘ মাহৰ প্ৰথম দিনা “ঘাট সেৱা’’ নামে এটি উৎসৱ পালন কৰে৷ সেইদিনা সত্ৰৰ আইসকলে মূল কীৰ্তনঘৰৰ পৰা ঘোষা-পদ গাই পদব্ৰজে কলয়া গংগাত হাত-মুখ পাখালি পাৰৰ মাটিৰে কপালত ফোঁট লৈ প্ৰসাদ বিতৰণ কৰে৷ এই ঘাট-সেৱা উৎসৱৰ দিনা ৰাতি গুৰুদুজনাৰ স্মৃতি সুঁৱৰি “চৰিত-তোলা’’ হয়৷ চৰিতপুথিবোৰৰ লিপিবদ্ধ ৰূপ এনে “চৰিত-তোলা’’ প্ৰথাৰ পৰাই উদ্ভূত৷ “গুৰু-বৰ্ণনা’’ নামৰ পদবন্ধে ৰচনা কৰা চৰিত-পুথিৰ ৰচয়িতা অনিৰুদ্ধ দাসে তেওঁৰ ৰচনাৰ অনুপ্ৰেৰণা এই চৰিত-তোলা প্ৰথাৰ পৰাই পাইছিল বুলি স্বীকাৰো কৰিছে;

“কথাৰূপে ভক্তসৱে চৰ্চ্চে ঠাই ঠাই৷ পদ-বন্ধে কৰিবাক মোৰ অভিপ্ৰায়৷’’

শংকৰদেৱৰ সময়ত ভগৱন্ত চৰিত্ৰ-কীৰ্তন কৰা হৈছিল৷ পিছত শংকৰদেৱৰ প্ৰয়াণৰ পিছত মাধবদেৱে পোনতে গুৰুজনাৰ চৰিত-বৰ্ণন প্ৰথা আৰম্ভ কৰে৷ “তেহে শ্ৰীমাধদেএ গুৰুবাক্য শিৰে ধৰি গুৰুজনাৰ সদাসৰ্ব্বদা চৰিত্ৰ কীৰ্ত্তন কৰিচিল : আতৈসৱে শ্ৰৱণ কৰে৷’’

তথ্য সূত্ৰ

শ্ৰেণী:অসমৰ সংস্কৃতি
শ্ৰেণী:নৱবৈষ্ণৱ ধৰ্ম
নিকাহ (চলচ্চিত্ৰ)

নিকাহ ১৯৮২ চনৰ ভাৰতীয় হিন্দী ভাষাৰ ৰোমান্টিক নাট্যধৰ্মী চলচ্চিত্ৰ। চলচ্চিত্ৰখনৰ প্ৰযোজক আৰু পৰিচালক বি. আৰ. চোপ্ৰা।

ছবিখনত ৰাজ বব্বৰ, দীপক পৰাশৰ আৰু চালমা আগাই অভিনয় কৰিছে আৰু তিনিওজনৰে বলীউডৰ ছবিত সেয়া প্ৰথম অভিনয় আছিল। ছবিখনত সহযোগী চৰিত্ৰত আছিল আচৰানী আৰু ইফতিকাৰ। ৰবিয়ে ৰচনা কৰা এই ছবিখনৰ সংগীতে বিপুল জনপ্ৰিয়তা লাভ কৰিছিল। ছবিখনৰ মূল নাম আছিল “তালাক তালাক তালাক”, কিন্তু ইছলামিক ধৰ্মগুৰুসকলৰ জোৰত ইয়াৰ নাম “নিকাহ”লৈ সলনি কৰা হয়।

ছবিখনে ১৯৮২ চনত শ্ৰেষ্ঠ সংলাপ আৰু শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটা লাভ কৰে। এইখন ১৯৮২ চনৰ ষষ্ঠ সৰ্বাধিক উপাৰ্জন কৰা বলীউডী ছবি।

বঁটা

ফিল্মফেয়াৰ বঁটা
শ্ৰেষ্ঠ মহিলা নেপথ্য কণ্ঠশিল্পী- চালমা আগা (“দিল কে আৰমান”ৰ বাবে)
শ্ৰেষ্ঠ সংলাপ- আচলা নাগৰ

প্ৰসংগ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:১৯৮২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:উৰ্দু ভাষাৰ ভাৰতীয় চলচ্চিত্ৰ
ফৌ-অইবি, ধানৰ দেৱী

ফৌ-অইবি, ধানৰ দেৱী হৈছে ২০১৩ চনৰ মেইতেই ভাষাৰ বেলাড অপেৰা। ই দেৱী ফৌ-অইবিৰ কাহিনীৰ আধাৰত, মেইতেই পৌৰাণিক কাহিনী আৰু লোককথাৰ পৰা অভিযোজিত, তথা ভাৰতৰ মণিপুৰৰ পৰা Laihui Ensemble দ্বাৰা পৰিবেশিত অপেৰা। ই "Tapestry of Sacred Music 2013" কাৰ্যসূচীৰ অংশ হিচাপে ছিংগাপুৰৰ Esplanadeত অনুষ্ঠিত হয়।

পটভূমি

বেলাড অপেৰা "ফৌ-অইবি, ধানৰ দেৱী" বিভিন্ন দেৱীৰ ঐশ্বৰিক আখ্যান কয়, মাছ, ভূমি, ধাতু, পানী, ধন আৰু চাউলৰ সৈতে জড়িত। দেৱী ফৌ-অইবিক পৰম ঈশ্বৰে মানৱ সভ্যতাক সমৃদ্ধিশালী কৰিবলৈ পৃথিৱীলৈ নমাই পঠিয়াইছে। বাটত ফৌ-অইবিয়ে প্ৰাচীন মৈৰাং ৰাজ্যত আকংজাম্বাক লগ পায় আৰু দুয়োজনেই ইজনে সিজনৰ প্ৰেমত পৰে।

বাহ্যিক সংযোগ

Phou-Oibi, the Rice Goddess by Laihui Ensemble

তথ্যসূত্ৰ

শ্ৰেণী:জনপ্ৰিয় সংস্কৃতিত মেইটেই লোককথা
শ্ৰেণী:মেইতেই দেৱী
ভূৰাগাঁও-খাৰুপেটিয়া দলং

ভূৰাগাঁও-খাৰুপেটীয়া দলং, অসমৰ ব্ৰহ্মপুত্ৰ নদীৰ ওপৰত ৰাষ্ট্ৰীয় ঘাইপথ ৭১৫এ ৰ ওপৰত ৭.৬৩ কিলোমিটাৰ দৈৰ্ঘ্যৰ (৪.৭৪ মাইল) প্ৰস্তাৱিত পকী পথ দলং ৷ ইয়াৰ জৰিয়তে উত্তৰ পাৰৰ দৰং জিলাৰ খাৰুপেটীয়াক দক্ষিণ পাৰৰ মৰিগাঁও জিলাৰ ভূৰাগাঁৱৰ সৈতে সংযোগ কৰা হ’ব।

অৱস্থান

ভূৰাগাঁও আৰু খাৰুপেটীয়াৰ পৰা ২১ কিলোমিটাৰ দক্ষিণ ফালে ব্ৰহ্মপুত্ৰ নদীৰ ওপৰত অৱস্থিত ভূৰাগাঁও-খাৰুপেটীয়া দলংখনে দক্ষিণ দিশৰ ভূৰাগাঁও চহৰখনক নদীখনৰ উত্তৰ দিশৰ খাৰুপেটীয়াৰ সৈতে সংযোগ কৰিব। অসম-ভূটান সীমান্তৰ পৰা ৭৭ কিলোমিটাৰৰো অধিক দূৰত্বত অৱস্থিত এই দলংখনে তেজপুৰৰ কলিয়া ভোমোৰা সেতুৰ বিকল্প হিচাপে কাম কৰিব।

যাতায়ত

পথ

জাগীৰোড ( মৰিগাঁও ) ৰ পৰা আৰম্ভ কৰি সমৰাং (ভাৰত-ভূটান সীমান্ত)লৈ নতুন ৰাষ্ট্ৰীয় ঘাইপথৰ প্ৰস্তাৱ ভাৰত চৰকাৰে ২০১৪ চনত গেজেটেড অধিসূচনাৰ জৰিয়তে আগবঢ়াইছিল।

ই ১৫ নং ৰাষ্ট্ৰীয় ঘাইপথৰ স্পাৰ ৰোড।৭১৫এ নং ৰাষ্ট্ৰীয় ঘাইপথ ভাৰতৰ অসম ৰাজ্য অতিক্ৰম কৰে।

ৰে'ল

ভূৰাগাঁও-খাৰুপেটীয়া দলঙৰ পৰা নিকটতম ৰেল ষ্টেচন হৈছে মৈৰাবাৰী ৰেলৱে ষ্টেচন। মৈৰাবাৰী ৰেলৱে ষ্টেচনৰ পৰা গুৱাহাটী - মৈৰাবাৰী কলংপাৰ (৫৫৬০৩) এখন যাত্ৰীবাহী ৰেল চলাচল কৰে।

ইতিহাস

তথ্য মতে ওদালগুৰিৰ উত্তৰে ভৈৰৱকুণ্ড আৰু ভুটান পাহাৰৰ মাজেৰে তাহানিৰ পৰা তিব্বত, চীন আৰু আফগানিস্থানলৈ যাতায়তৰ বাট আছিল। অসম বুৰঞ্জীৰ ২৯ নম্বৰ পৃষ্ঠাত ছাৰ এদৱাৰ্ড গে‍ইটে ওদালগুৰিৰ পৰা তিব্বতলৈ চমু পথ হিচাপে উল্লেখ কৰিছিল।

বৰ্তমান পৰিস্থিতি

গুৱাহাটী আৰু তেজপুৰৰ আধা বাটত থকা খাৰুপেটীয়া-ভূৰাগাঁও দলংখনে ১৮০ কিলোমিটাৰ (১১০ মাইল) দূৰত্ব ৪০ কিলোমিটাৰলৈ হ্ৰাস কৰিব, আৰু ই টাৱাং আৰু পূব–পশ্চিম অৰুণাচল ঔদ্যোগিক কৰিডৰৰ পূব প্ৰান্তক সংযোগ কৰিব উজনি অসমলৈ ঘাইপথ।

টাংলাৰ পৰা ২৫ কিলোমিটাৰ দূৰত্বত অৱস্থিত বামুনজুলিৰ সমীপৰ কালানদীৰ ওপৰত নতুন আৰ চি চি দলং নিৰ্মাণৰ কাম অতি লেহেমীয়া হৈছে বুলি স্থানীয় ৰাইজে অভিযোগ কৰিছে।

গুৰুত্ব

তদুপৰি এই দলংখনৰ লগতে ঘাইপথটোৱে ভূটান আৰু ভাৰতৰ উত্তৰ-পূৰ্বাঞ্চলৰ দুয়োখন ৰাজ্যতে পৰ্যটন আৰু বাণিজ্যত উত্থান ঘটাব। এই ঘাইপথটো হৈছে ভাৰতৰ বাবে চীনৰ পৰা সীমান্ত সুৰক্ষিত কৰিবলৈ এক গুৰুত্বপূৰ্ণ প্ৰকল্প। কৌশলগত গুৰুত্বৰ বাবে ইয়াক টেংক আৰু বিমানৰ গতিবিধিৰ চম্ভালিৱ পৰাকৈ নিৰ্মাণ কৰা হৈছিল।

গুৱাহাটী আছিয়ান দেশৰ দুৱাৰমুখ হোৱাৰ কথা উল্লেখ কৰি, মুখ্যমন্ত্ৰী হিমন্ত বিশ্ব শৰ্মাই কয় যে, অসমৰ আন্তঃগাঁথনিগত উন্নয়নে নিকটৱৰ্তী দেশ বাংলাদেশ, ভূটান, ম্যানমাৰ আৰু নেপালৰ লগতে সমগ্ৰ উত্তৰ-পূৰ্বাঞ্চলৰ উন্নয়নৰ বাবেও পথ-প্ৰশস্ত কৰিব।

তথ্য সংগ্ৰহ

শ্ৰেণী:অসমৰ দলং
শ্ৰেণী:ব্ৰহ্মপুত্ৰৰ ওপৰত দলং
কমল হাছান

কমল হাছান জন্ম হৈছিল ৭ নৱেম্বৰ, ১৯৫৪ চনত ভাৰতৰ তামিলনাডুৰ পৰমাকুদিত। এজন ভাৰতীয় অভিনেতা, চলচ্চিত্ৰ নিৰ্মাতা যিয়ে তামিল চলচ্চিত্ৰ উদ্যোগত কাম কৰে। কমল হাছান; হাছানে চাৰিটা ৰাষ্ট্ৰীয় চলচ্চিত্ৰ বঁটা আৰু ১৯টা ফিল্মফেয়াৰ বঁটাকে ধৰি কেইবাখনো ভাৰতীয় চলচ্চিত্ৰ বঁটা লাভ কৰিছে। ৭টা দাখিল কৰা ছবিৰে কমল হাছানে ভাৰতে শ্ৰেষ্ঠ বিদেশী ভাষাৰ চলচ্চিত্ৰ অস্কাৰৰ বাবে দাখিল কৰা সৰ্বাধিক সংখ্যক ছবিত অভিনয় কৰিছে। হাছানৰ প্ৰডাকচন কোম্পানী ৰাজকমল ইণ্টাৰনেশ্যনেলে তেওঁৰ কেইবাখনো ছবি নিৰ্মাণ কৰিছে। কমল হাছানে ১৯৯০ চনত পদ্মশ্ৰী আৰু ২০১৪ চনত পদ্মভূষণ ভাৰতীয় অসামৰিক বঁটা লাভ কৰে।

উদ্ধৃতি

তেওঁ মোলৈ লিখা প্ৰথম চিঠিবোৰ ইয়াত উল্লেখ কৰা হৈছে, যিবোৰ মই ফ্ৰেম কৰি থৈছো। মই সেইবোৰক "মোৰ ডিগ্ৰী" বুলি কওঁ।
The letters of appreciation he received from K. Balachander, in His Master's voice 1 September 2010
আবুধাবিত সংবাদমেলত কমল হাছানে কয় যে মই অপপ্ৰচাৰমূলক ছবিৰ বিৰোধী। তেওঁ লগতে কয়, "তলত 'ট্ৰু ষ্ট'ৰী' বুলি লিখা ল'গ' এটা থাকিলেই যথেষ্ট নহয়। কাহিনীটো সঁচা হ'ব লাগিব, আৰু সেই (চলচ্চিত্ৰ) সঁচা নহয়।"
Exclusive| The Kerala Story director Sudipto Sen reacts to Kamal Haasan calling it ‘propaganda’: There are very stupid… 2023
মই সেইবোৰ তেতিয়াহে লাভ কৰো যেতিয়া তেওঁ মোক ইয়াৰ যোগ্য বুলি ভাবে — মই সেইবোৰৰ বাবে কাম কৰিব লাগিব!
About his letters from Balachander, in “His Master's voice 1 September 2010”
মোৰ নামটো ওলাল বুলি ভাল লাগিল। ধন্যবাদ দৰ্শক, গুৰু, মোৰ কৰ্মক্ষেত্ৰখন উপভোগ্য কৰি তোলা সকলোকে।
On getting the Padma Bhushan Award, the third highest civilian award of India for his five decades in the film industry, in Glad my name came up', Kamal Hassan on Padma Bhushan (26 January 2014)

কমল হাছানৰ বিষয়ে

শিশুকালৰ পৰা শৈশৱলৈকে, কৈশোৰৰ পৰা যৌৱনলৈকে, পুৰুষত্বৰ পৰা মধ্যবয়সলৈকে মই এই যাদুকৰৰ জীৱনৰ অংশ হৈ আহিছো... কমল বিকশিত হৈছে মই সপোনতো ভবা সকলো বস্তুলৈ। সঁচাকৈয়ে তেওঁৰ যিকোনো অৰ্জনতে মই কেতিয়াও আচৰিত হোৱা উচিত নহয়, তথাপিও মই অহৰহ আচৰিত হৈ থাকোঁ।
K Balachander, in “His Master's voice 1 September 2010”
হয়তো কেইটামান অস্কাৰ। কিন্তু এক বিলিয়ন হাঁহিৰ প্ৰশংসা আৰু মৰম, আৰু এক বিলিয়ন চেলুটৰ ভয় আৰু সন্মানৰ তুলনাত সেই কেইটামান অস্কাৰৰ কি মূল্য? তেওঁ নিজৰ বাবে নিৰ্ধাৰণ কৰা সীমা আৰু মানদণ্ডবোৰ দেখি মই কেতিয়াও আচৰিত নহ’ব নোৱাৰো— যিবোৰ মানদণ্ডৰ অস্তিত্ব আন কোনেও কল্পনাও কৰিব পৰা নাছিল!
K Balachander, in “K Balachander praises Kamal Hassan! (2 September 2010)”
শব্দটোৰ প্ৰতিটো অৰ্থতে তেওঁ এজন কিংবদন্তি। লেখক, গায়ক, পৰিচালক, গীতিকাৰ আৰু অভিনেতা পাৰ-এক্সেলেন্স। কমল হাছানক জীৱনজোৰা কৃতিত্ব বঁটা প্ৰদান কৰি আমি অত্যন্ত সন্মানিত হৈছো।
Shyam Benegal, after Kamala hasan was selected for the honour of the Lifetime Achievement Award at the 15th Mumbai Film Festival for 50 years in the Indian film industry, in Kamal Haasan to be Bestowed with Lifetime Achievement Award (15 September 2013)

বাহ্যিক সংযোগ

শ্ৰেণী:অভিনেতা
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
জটিলেশ্বৰ মুখোপাধ্যায়

জটিলেশ্বৰ মুখোপাধ্যায় (১৩ ডিচেম্বৰ ১৯৩৪ – ২১ ডিচেম্বৰ ২০১৭) এজন বিখ্যাত ভাৰতীয় সংগীত পৰিচালক, গায়ক আৰু গীতিকাৰ।

জন্ম আৰু পৰিয়ালৰ পৰিচয়

জটিলেশ্বৰ মুখোপাধ্যায়ৰ জন্ম হৈছিল ১৯৩৪ চনৰ ১৩ ডিচেম্বৰত অবিভক্ত বংগৰ চুঁচুড়াত। আঠজন ভাতৃৰ ভিতৰত জটিলেশ্বৰ মুখোপাধ্যায়ৰ আছিল সৰু। তেওঁৰ ককায়েকহেঁত বৰ ভাল গান গাইছিল। গীত গোৱাৰ আঁৰৰ প্ৰেৰণা হৈছে মাতৃ অন্নপূৰ্ণা আৰু ককায়েক কপিলেশ্বৰ মুখোপাধ্যায়।

সঙ্গীত চৰ্চা

সতীনাথ মুখোপাধ্যায়, চিন্ময় লাহিড়ী আৰু সুধীন দাশগুপ্তৰ ওচৰত তেওঁ সঙ্গীতৰ শি‍ক্ষা গ্ৰহণ কৰিছিল।

বঁটা আৰু সন্মান

২০১৩ চনত তেওঁক পশ্চিমবংগ ৰাজ্যিক সংগীত একাডেমীৰ তৰফৰ পৰা জ্ঞানপ্ৰকাশ ঘোষ পদক বঁটা প্ৰদান কৰা হয়। ইয়াৰ বাহিৰেও তেওঁ ‘দামু’ আৰু ‘নটী বিনোদিনী’ চলচ্চিত্ৰৰ বাবে শ্ৰেষ্ঠ সঙ্গীত পৰিচালকৰ পুৰস্কাৰ লাভ কৰিছিল।

তেওঁৰ দ্বাৰা ৰচিত গীত

অথৈ সমুদ্দুৰ পেৰিয়ে এলাম
অনেক শহৰ গ্ৰাম ছাড়িয়ে
অন্তৰে শক্তিকে কমে যেতে দিও না
আনমনে কত কিছু লিখে
আমাৰ অঙ্গে জ্বলে ৰঙমশাল
আমাৰ মন-দোতাৰাৰ একটি তাৰ
আমাৰ স্বপন কিনতে পাৰে
আমি পথে যেতে যেতে শুনি হঠাৎ
আমি ফুলকে যেদিন ধৰে বেঁধে আমাৰ সাজি ভৰেছি
আলো ৰচনায় তুমি সূৰ্যকে হাৰ মানালে
এ কোন সকাল ৰাতেৰ চেয়েও অন্ধকাৰ
ও বাউল গেৰুয়া তো পৰেছ, একতাৰাটি ধৰেছে
ও মাঝিৰে ও মাঝি
কখনো কখনো মাটিৰ প্ৰদীপ
কলস কাঁখে নিয়ে দীঘিৰ ঘাটে এলেই
কাঁদে গো শচীমাতা নিমাই নিমাই
কি কখন বলে বাঁশি
কেউ বলে ফাল্গুন, কেউ বলে পলাশেৰ মাস
কোনো ভোৰেৰ পাখি কখনো কি বলবে
কোনো হাতে মানায় কাঁকন কোনো হাতে বাজুবন্ধ
চঞ্চল তোৰ ওই পাখাতে
ছড়িয়ে ৰয়েছ কেন
তোমাৰ সঙ্গে দেখা না হলে
পৃথিবীৰ যেখানে যত খাঁচাৰ পাখি
ফুলেৰ ঘায়ে মূৰ্ছা গেছে ফুলেৰ দেশেৰ ৰাজকুমাৰী
বধূয়া আমাৰ চোখে জলে এনেছে
বৰ্ণচোৰা প্ৰজাপতি ৰে
বাঁশিটাৰ একটাই দোষ বলে ৰাধা ৰাধা
বাৰমাসেৰ জ্বালায় আমি হায়ৰে জ্বালাতন
মনেৰ নাগাল পাবো না জেনেও
মোহনবাঁশি বাজে
যতই বল তোমায় আমি ভুলছি না

তথ্যসূত্ৰ

শ্ৰেণী:বঙালী কণ্ঠশিল্পী
শ্ৰেণী:বঙালী ব্যক্তি
বিদিশা শ্ৰীবাস্তৱ

বিদিশা শ্ৰীবাস্তৱ এগৰাকী ভাৰতীয় অভিনেত্ৰী যিয়ে মূলতঃ তেলুগু চলচ্চিত্ৰ আৰু হিন্দী দূৰদৰ্শনত অভিনয় কৰে। তেওঁ মূলতঃ ভাবীজী ঘৰ পৰ হ্যায়! ধাৰাবাহিকত অনিতা মিশ্ৰৰ চৰিত্ৰত কৰা অভিনয়ৰ বাবে পৰিচিত।

প্ৰাৰম্ভিক জীৱন

বিদিশা উত্তৰ প্ৰদেশৰ বাৰাণসীৰ বাসিন্দা।

কৰ্মজীৱন

বিদিশা এগৰাকী উচ্চাকাংক্ষী অভিনেত্ৰী আছিল যদিও মডেল হিচাপেহে নিজৰ কেৰিয়াৰ আৰম্ভ কৰিছিল।

১৯ বছৰ বয়সত আনহাতে ৰেডিফে লিখিছে যে তেওঁক "দেখিবলৈ গ্লেমাৰাছ যদিও অভিনয় কি সেয়া এতিয়াও শিকিবলৈ বাকী আছে।" তেওঁৰ প্ৰথম তামিল ছবি আছিল ২০০৮ চনত মুক্তি পোৱা কাথাভাৰায়ন আৰু তেওঁৰ প্ৰথম মালয়ালম ছবি আছিল ২০১১ চনত মুক্তি পোৱা লাকী জোকাৰ্ছ। ২০১২ চনত তেওঁ দেৱৰায় ছবিৰ জৰিয়তে তেলুগু চলচ্চিত্ৰলৈ পুনৰ ঘূৰি আহে আৰু 123telugu.com-এ লিখিছিল যে তেওঁৰ অভিনয় ভাল আছিল আৰু "যদি তেওঁ নিজৰ প্ৰকল্পবোৰৰ যত্ন লয় তেন্তে উদ্যোগটোত তেওঁৰ ভৱিষ্যত থাকিব পাৰে।" তেওঁ পুনৰ এখন কানাড়া ছবি বিৰাটতো কাম কৰিছিল।

১৩ বছৰৰ পাছত, ২০১৭ চনত তেওঁ য়ে হ্যে মহব্বতে ধাৰাবাহিকত ৰোশ্নি ভাল্লাৰ চৰিত্ৰত অভিনয়েৰে টেলিভিছনলৈ উভতি আহে। পৰৱৰ্তী সময়ত ২০১৯ চনত তেওঁ মেৰী গুড়িয়াত ৰাত্ৰি গুজৰালৰ চৰিত্ৰত অভিনয় কৰে, যিখন ভাৰতত ক'ভিড-১৯ মহামাৰীৰ বাবে ২০২০ চনত বন্ধ হৈ গৈছিল। তেওঁ শ্ৰীমদ্ভাগৱত মহাপুৰাণত সীতা, কাহত হনুমান জয় শ্ৰী ৰাম (২০২০)ত দেৱী পাৰ্বতী, ২০২১ চনত দুৰ্গা – মাতা কি ছায়া আৰু ২০২১ চনৰপৰা ২০২২ চনলৈ কাশীবাই বাজীৰাও বাল্লালত শিৱ কৃষ্ণ যোশীৰ চৰিত্ৰত অভিনয় কৰিছিল।

২০২২ চনৰপৰা তেওঁ জনপ্ৰিয় হিন্দী ধাৰাবাহিক ভাবীজী ঘৰ পৰ হ্যায়ত আছিফ শ্বেখৰ বিপৰীতে অনিতা বিভূতি নাৰায়ণ মিশ্ৰৰ মুখ্য চৰিত্ৰত অভিনয় কৰি আহিছে, যাৰ বাবে তেওঁ বৰ্তমান দৰ্শকৰ মাজত যথেষ্ট জনপ্ৰিয় হৈ পৰিছে।

২০২৬ চনত তেওঁৰ আটাইতকৈ দীঘলীয়া হিন্দী ধাৰাবাহিকখনৰ ওপৰত আধাৰিত ছবি ভাবীজী ঘৰ পৰ হ্যায়! ফান অন দ্য ৰাণৰ জৰিয়তে আছিফ শ্বেখৰ বিপৰীতে পুনৰ চলচ্চিত্ৰ জগতলৈ উভতি আহে।

ব্যক্তিগত জীৱন

বিদিশাই ২০১৬ চনৰ ডিচেম্বৰ মাহত নিজৰ জন্মস্থান বাৰাণসীত চায়ক পালৰ সৈতে বিবাহপাশত আবদ্ধ হয়। পাল ৰাঁচীৰ এটা খনি কোম্পানীত কৰ্মৰত আৰু তেওঁৰ ঘৰ কলকাতাত। ২০২৩ চনৰ জুলাই মাহত তেওঁ এটি কন্যা সন্তান জন্ম দিয়ে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী